**ΑΠΟΣΠΑΣΜΑ ΠΡΑΚΤΙΚΟΥ ΤΗΣ 6Ης ΣΥΝΕΔΡΙΑΣΗΣ**

**ΤΗΣ ΕΠΙΤΡΟΠΗΣ ΠΟΙΟΤΗΤΑΣ ΖΩΗΣ ΤΟΥ ΔΗΜΟΥ ΝΑΟΥΣΑΣ**

**ΑΡΙΘΜΟΣ ΑΠΟΦΑΣΗΣ : 23/2020**

**ΘΕΜΑ : « Τροποποίηση Κανονισμού Λειτουργίας κοινόχρηστων Χώρων Δήμου Νάουσας για την πραγματοποίηση θρησκευτικών εορτών και λοιπών εκδηλώσεων.»**

 Στη Νάουσα σήμερα, ημέρα Δευτέρα 18-05-2020 και ώρα 09.00 π.μ. προσήλθαν τα μέλη της Επιτροπής Ποιότητας Ζωής του Δήμου Νάουσας για την πραγματοποίηση της 6ης συνεδρίασης μετά από την υπ΄ αριθμ. 6378/16-05-2020 έγγραφη πρόσκληση του Προέδρου κ. Τριανταφύλλου Γιώργου, σύμφωνα με το άρθρο 75, ν3852/2010 (ΦΕΚ α΄ 87).

**ΠΑΡΟΝΤΕΣ**

**ΤΡΙΑΝΤΑΦΥΛΛΟΥ ΓΕΩΡΓΙΟΣ**

**ΤΑΣΙΩΝΑΣ ΓΕΩΡΓΙΟΣ**

**ΙΩΣΗΦΙΔΟΥ ΠΑΝΑΪΛΑ**

**ΤΖΟΥΒΑΡΑΣ ΒΑΣΙΛΕΙΟΣ**

**ΜΠΑΛΤΑΤΖΙΔΟΥ ΘΕΟΔΩΡΑ**

**ΧΑΤΖΗΪΩΑΝΝΙΔΗΣ ΑΛΕΞΑΝΔΡΟΣ**

**ΛΑΖΑΡΙΔΟΥ ΔΕΣΠΟΙΝΑ**

**ΘΑΝΑΣΟΥΛΗΣ ΔΗΜΗΤΡΙΟΣ**

**ΦΟΥΝΤΟΥΛΗΣ ΣΤΑΥΡΟΣ**

Αφού διαπιστώθηκε η νόμιμη απαρτία άρχισε η Συνεδρίαση.

 Το 2ο θέμα της ημερήσιας διάταξης αφορά την τροποποίηση κανονισμού λειτουργίας κοινόχρηστων χώρων του Δήμου Νάουσας για την πραγματοποίηση θρησκευτικών εορτών και λοιπών εκδηλώσεων.

 Ο πρόεδρος πήρε τον λόγο και διάβασε στα μέλη την εισήγηση της Δημοτικής Κοινότητας Νάουσας η οποία αναφέρει:

 Στο Άλσος του Αγίου Νικολάου υπάρχει μεταξύ άλλων και το κτίριο απέναντι από το ξενοδοχείο το οποίο υφίσταται προ του έτους 1955.

 Ο αύλειος χώρος του και πιο συγκεκριμένα ο χώρος έμπροσθεν αυτού εκμισθώνεται εδώ και μερικά χρόνια σε ιδιώτες για την εξυπηρέτηση δεξιώσεων, γάμων, βαφτίσεων κ.τ.λ.

 Εσωτερικά του εν λόγω κτιρίου υπάρχει χώρος χαρακτηρισμένος ως κυλικείο, ο οποίος και προτείνεται να εκμισθώνεται περιστασιακά στους ιδιώτες που θα κάνουν κάθε φορά χρήση του αύλειου χώρου για την εξυπηρέτηση των δεξιώσεων ή για την εξυπηρέτηση κάποιων συναυλιών.

 Το κυλικείο αποτελεί συνοδή χρήση του κτιρίου και δεν μπορεί να λειτουργήσει μεμονωμένα. Προτείνεται δηλαδή η περιστασιακή εκμίσθωση του κυλικείου με την ίδια διαδικασία που εκμισθώνεται κάθε φορά ο χώρος γύρω από το κτίριο, με σκοπό τη διευκόλυνση σερβιρίσματος και προσωρινής εναπόθεσης τροφίμων και ποτών ή και κάποιων τραπεζιών. Το δε κυλικείο θα εκμισθώνεται κάθε φορά προς εξυπηρέτηση των ιδιωτών που θα κάνουν χρήση του αύλειου χώρου.

 **Προτείνεται να τροποποιηθεί ο Κανονισμός Λειτουργίας Κοινόχρηστων Χώρων Δήμου Νάουσας για την πραγματοποίηση θρησκευτικών εορτών, εμποροπανηγύρεων και λοιπών εκδηλώσεων και να προστεθούν στον Κανονισμό οι κάτωθι κοινόχρηστοι χώροι στην Δημοτική Κοινότητα Νάουσας για θρησκευτικές εορτές, εμποροπανηγύρεις και λοιπές εκδηλώσεις στο Άλσος Αγίου Νικολάου ( 13/2017 ΑΔΣ, όπως τροποποιήθηκε με τις 104/2017 ΑΔΣ, 158/2018 ΑΔΣ και 238/2018 ΑΔΣ ) ως εξής :**

 ΚΥΛΙΚΕΙΟ ΚΑΙ ΕΞΕΔΡΑ ΠΕΤΡΙΝΟΥ ΚΤΙΡΙΟΥ ΣΕ ΑΛΣΟΣ ΑΓΙΟΥ ΝΙΚΟΛΑΟΥ

Για περιπτώσεις παραχώρησης των ανωτέρω σημείων για δεξιώσεις ισχύουν τα εξής :

1. Η καθαριότητα εντός και εκτός του χώρου είναι υπ’ ευθύνη αυτού που εκμισθώνει τον χώρο .
2. Επιτρέπεται έως μια δεξίωση ανά ημέρα στον χώρο.
3. Προτεραιότητα έχει αυτός που κλείνει την ημερομηνία δεξίωσης πρώτος.
4. Το ποσό προκαταβάλλεται στο Δήμο.
5. Οχήματα επιτρέπονται μόνο για φορτοεκφορτώσεις (δεν παραμένουν εντός του Άλσους).
6. Αν κάποιος κάνει εκδήλωση χωρίς να έχει κλείσει ημερομηνία ή να έχει τακτοποιήσει την οφειλή του, επιβαρύνεται με πρόστιμο αξίας €1.000.

Στη συνέχεια τα μέλη αφού άκουσαν την παραπάνω εισήγηση και μετά από διαλογική συζήτηση, ναι ψήφισαν όλοι οι δημοτικοί σύμβουλοι εκτός της κας Ιωσηφίδου που ψήφισε όχι καθώς θεωρεί ότι δεν καλύπτεται από τον κανονισμό. Ο κος Χατζηιωαννίδης ψήφισε υπέρ το συγκεκριμένο θέμα με την προϋπόθεση ότι η εκμίσθωση του συγκεκριμένου χώρου θα γίνεται μόνο από δημότες ή από μη κερδοσκοπικούς φορείς. Διαφωνούμε με την εκμίσθωση ή την εκποίηση της δημοτικής περιουσίας σε ιδιώτες – επιχειρηματίες. Η εκμετάλλευση της δημοτικής περιουσίας θα πρέπει να γίνεται αποκλειστικά από τον Δήμο. Τα μέλη της επιτροπής ποιότητας ζωής λαμβάνοντας υπόψιν

Την εισήγηση της Τοπικής Κοινότητας

Την απόφαση της Τοπικής Κοινότητας

**ΑΠΟΦΑΣΙΖΟΥΝ ΚΑΤΑ ΠΛΕΙΟΨΗΦΙΑ**

Να γίνει η τροποποίηση του Κανονισμού Λειτουργίας Κοινόχρηστων Χώρων Δήμου Νάουσας για την πραγματοποίηση θρησκευτικών εορτών, εμποροπανηγύρεων και λοιπών εκδηλώσεων και να προστεθεί στον Κανονισμό οι κάτωθι κοινόχρηστοι χώροι στην Δημοτική Κοινότητα Νάουσας για θρησκευτικές εορτές, εμποροπανηγύρεις και λοιπές εκδηλώσεις στο Άλσος Αγίου Νικολάου ( 13/2017 ΑΔΣ, όπως τροποποιήθηκε με τις 104/2017 ΑΔΣ, 158/2018 ΑΔΣ και 238/2018 ΑΔΣ ). Να εισηγηθεί το θέμα η αντιδήμαρχος Πολιτισμού Μπαλτατζίδου Θεοδώρα.

Στην παρούσα απόφαση μειοψήφισε η κυρία Ιωσηφίδου.

Η απόφαση έλαβε αύξοντα αριθμό **23/2020**.

 Για το λόγο αυτό συντάχθηκε το παρόν πρακτικό και υπογράφεται ως εξής:

**O ΠΡΟΕΔΡΟΣ ΤΑ ΜΕΛΗ**

(ΥΠΟΓΡΑΦΗ ΟΠΩΣ ΣΤΗΝ ΑΡΧΗ)

**ΑΚΡΙΒΕΣ ΑΠΟΣΠΑΣΜΑ**

**Ο ΠΡΟΕΔΡΟΣ**

**ΤΡΙΑΝΤΑΦΥΛΛΟΥ ΓΙΩΡΓΟΣ**